XVI 



(Larus canus) sad alle Vegne paa Stenene omkring Øen, og nogle 

 Reder laa i Tangen langs Kysten. Terne (Sterna hirundo) var der 

 nogle faa Stykker af, og 1 eller 2 Reder fandtes. Det mest ejen- 

 dommelige var en Koloni af Dværgterner (Sterna miniita) paa en 

 lidt højere liggende, stenet og gruset Del af Øen. Der fandtes her 

 paa et Areal af et Par Hundrede Kvadratmeter 10 — 15 Reder med 

 Æg, og de smaa behændige Fugle fløj uafladelig over Hovederne 

 paa de besøgende. Strandskader (Hæmatopiis ostreologiis) stod paa 

 Stenene ude i Stranden og fløj omkring; Æg fandtes ikke men var 

 fundne nogle Dage iforvejen. Af Præstekraver (Ægialitis hiaticula) 

 var der temmelig mange, og der fandtes 3 — 4 Reder. Rødben (Totanus 

 calidris) fløj ustandselig skrigende over en bestemt Del af Øen, der 

 er tæt bevokset med Tidsler; deres Adfærd røbede tydelig nok, at 

 de havde Unger, men der fandtes ingen af dem; Rede med Æg var 

 funden 8 Dage iforvejen. 



Derefter sejledes til Sanatoriet ved Nakkebøllefjord, hvor der 

 gjordes Landgang, og hvor man i Sanatoriets Park bl. a. saa Rede 

 af Hvid Vipstjert (Motacilta alba) med Unger, Rede af Solsort (Tiirdus 

 meriila) paa Liggehallen, samt Rede af Løvsanger (Phyllopseiistes 

 trochilus) , Gærdesmutte (Troglodytes parvuliis) og Blaamejse (Pams 

 coeruleiis). I en Grusgrav undersøgtes en Koloni af Digesvaler (Hi- 

 nindo riparia), og der forevistes en af de Klinge'ske Træløberkasser,^ 

 hvor et Kuld Træløbere (Certhia familiaris) havde været udklækkede 

 i Aar; et Æg laa endnu i Reden. Efter en Frokosthvil foretoges 

 dernæst en Tur omkring i Inddæmningen ved Nakkebølle, og man 

 saa lidt af de her talrige Ynglefugle. Fra den store Koloni af Hætte- 

 maager (Lams ridibundus) fløj en Del gamle Fugle over Mosen, lige- 

 som Rødbenene ustandseligt skrigende fløj omkring. Vibe (Vanellus 

 cristatus) havde allerede udvoksne Unger, og fandtes i Smaaflokke 

 paa 10 — 12 Stykker. Inde fra Rørene hørtes Blishøne (Fulica atra) 

 og Graaand (Anas boscas), og Atling (Anas qverqveduki) lettede fra 

 Mosen, ligesom Bekkasiner (Gallinago scolopacina) jævnlig fløj op. Af 

 Smaafugle fandtes den sædvanlige Mosefauna: Engpiher (Anthus p ra- 

 tensis), Gul Vipstjert (Motacilla flava). Rørspurv (Emberiza schoeniclus). 



Kl. 5 afsluttedes Turen, idet Deltagerne kørte til Pejrup Station. 



O. H. 



TIL MEDLEMMERNE. 



Breve og Henvendelser til Foreningen bedes sendte til For- 

 manden, Veksellerer E. Lehn Schiøler, Fredericiagade 57^. 



Artikler og Meddelelser til Tidsskriftet bedes sendte til Redak- 

 tøren, Overlæge Helms, Sanatoriet ved Nakkebølle Fjord pr. Pejrup. 



Avertissementer til Tidsskriftet og Regningskrav til Foreningen 

 bedes sendte til Kassereren, Revisor A. Koefoed, Smallegade 56 ^ 



Meddelelse om Flytning bedes tilstillet Kassereren. 



Forfattere af større Artikler kan, naar det ønskes, gratis faa 25 

 Særtryk. 



